Správa zo zahraničnej pracovnej cesty

	Príloha k cestovnému príkazu číslo	11/2013	
1.	Účastník pracovnej cesty	
Meno, priezvisko, tituly	RNDr. Lýdia Šuchová	
Útvar		
Prac. zaradenie	Riaditeľ	
Znalosť jazykov2]	AJ, FR, RU	
2.	Pracovná cesta 	
Vykonaná v dňoch	22.4.2013 – 26.4.2013	
Štát	Belgicko	
Mesto	Brusel	
Názov organizácie vrátane adresy	Európska komisia (EACEA)	
Účel pracovnej cesty	Účasť na medzinárodnom paneli expertov	
Spôsob financovania (cestovné, pobytové náklady, iné výdavky)	Európska komisia hradila všetky výdavky	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
23.4. – 26.4.	Celý deň	Európska komisia DG EAC (EACEA)	Tím Unitu P6	Colonel Bourg 115	
			     	     	
4.	Stručný priebeh rokovaní/študijného pobytu1]	
Obsahom pracovnej cesty bola účasť na medzinárodnom paneli expertov. Panel bol zameraný na záverečné vyhodnotenie projektov predložených v rámci výzvy Európskej komisie DG EAC. Prezenčné zasadnutie bolo vyvrcholením cyklu hodnotenia tých projektov.
Záverečné zasadnutie panela expertov bolo organizované agentúrou na hodnotenie projektov EACEA, ktorá celý hodnotiaci proces organizovala, riadila, moderovala. 
Účasťou na záverečnom paneli expertov bolo možné priamo sa zapojiť do procesu konsenzuálneho hodnotenia a tým získať skúsenosti s jeho organizáciu, metodikou riadenia expertov zo strany pracovníkov agentúry, s princípmi vypracovania konsenzuálnych posudkov, Ukázalo sa, že pri vysokom počte jednak hodnotených projektov jednak zúčastnených expertov sú dôležité usmernenia vopred formou metodických pokynov expertom a zároveň aj detailné prepracovanie konsenzuálnych rokovaní ako prostriedku na vypracovanie posudkov, ktoré majú minútový harmonogram. Bez takejto pedantnej organizačnej práce agentúry by nemohol prebiehať panel expertov dostatočne efektívne. 
Veľmi efektívnym nástrojom za zabezpečenie kvalitného hodnotenia projektov je kontrola súladu medzi slovným hodnotením a bodovým hodnotením či už na úrovni individuálnych poudkov alebo konsenzuálnych posudkov. Pracovníci agentúry neposudzujú správnosť pridelených bodov, ale skutočnosť, či slovné zhodnotenie zodpovedá výške pridelených bodov. V prípade nesúladu na túto skutočnosť upozornia hodnotiaceho experta. Potvrdilo sa, že práve tento prístup značne prispieva ku kvalite posudkov. 
Pri organizácii panelovej diskusie je veľmi dôležité, aby dvaja nezávislí experti našli spoločné stanovisko k hodnotenému projektu. Nie je správne robiť bodový priemer individuálnych posudkov, ale je dôležité, aby sa mohol zrodiť konsenzuálny posudok ako výsledok diskusie dvoch individuálnych expertov. Pokiaľ sa takýto súlad nenájde, je potrebné do hodnotenia zapojiť tretieho nezávislého experta. 
V celom procese hodnotenia zohrávajú dôležitú úlohu funkčné informačné systémy. V rámci účasti na expertnom paneli bolo možné priamo pracovať v on-line systéme EACEA, ktorý dával priestor jednak na jeho využívaní na úrovni individuálnych expertov, jednak na úrovni konsenzuálneho procesu. Podnetným bol aj fakt, že zaslanie posudku pomocou elektronického systému bolo považované za dostatočné na dokladovanie prejavu jeho vypracovania expertov a teda bola odstránená potreba zasielania posudku v papierovej forme s podpisom experta. 
Veľmi účinným nástrojom sa ukázal zoznam nepresností v slovnom hodnotení konsenzuálnych posudkov. Agentúra vypracovala zoznam s číselníkom (napríklad konštatovania typu: slovné hodnotenie indikuje vyššie body, nižšie body, nejasná formulácia, príliš dlhý komentár, komentár nie je relevantný k danému kritériu...) a pri výstupnom hodnotení obsahu konsenzuálnych projektov týmto spôsobom usmerňovala panel expertov.
V záverečných dvoch dňoch zasadnutia panelu medzinárodných expertov prebiehalo hodnotenie projektov, ktoré mali rovnaké body a boli práve na hranici financovateľnosti s tým, že sa projekty navzájom porovnávali, poukazovalo sa na ich individuálne kvality alebo slabé stránky. Na záver týchto porovnávacích rokovaní sa urobilo odporúčané poradie projektov.
Panel expertov bol ukončení diskusiou expertov s pracovníkmi agentúry, kde sa rozdiskutovali pozitíva a negatíva celého procesu hodnotenia, medzinárodného panelu a poukázalo sa aj na potrebné zmeny vo formulároch na predkladanie projektov tak, aby informácie o projektoch boli jednoznačnejšie, vecne viac zodpovedajúce hodnotiacim kritériám a obsahovo koherentnejšie.
	
5.	Odporúčané závery a návrh úloh2]	
Skúseností získané počas medzinárodného panelu expertov ako aj prinesené materiáli je potrebné dôkladne rozanalyzovať na podmienky APVV a postupy a metódy organizácie hodnotiaceho procesu, komunikácie s posudzovateľmi, a krížovej kontroly súladu slovného a bodového hodnotenia je potrebné postupne aplikovať aj v praxi na úrovni APVV.
	
6.	Prehľad prinesenej dokumentácie a miesto jej uloženia	
Dokumentácia	Miesto uloženia	
Vzor posudku vypracovaného individuálnym expertom
Vzor konsenzuálneho posudku
Vzor projektu 
Zoznam najčastejších chýb v konsenzuálnych posudkoch
Vzor metodického pokynu pre hodnotiteľov
Vzor výzvy
Vzor usmernení pre predkladateľa projektu	Kancelária riaditeľa	
7.	Osobitne vyhodnotený očakávaný prínos pracovnej cesty	
Pracovná cesta prispeje k skvalitneniu organizačného zabezpečenia hodnotiacich procesov jednotlivých výziev na úrovni APVV, skvalitneniu štruktúry žiadostí a k skúsenostiam zabezpečenia hodnotenia projektov formou konsenzuálnych panelov expertov. Zároveň sa prenesú skúsenosti s prácou v on-line Európskej komisie na nastavení on-line systému agentúry. 	
8.	Spôsob zverejnenia výsledkov pracovnej cesty, prenos získaných informácií2]	
O výsledkoch pracovnej cesty boli informovaní relevantní zamestnanci APVV pracujúci v kancelárii riaditeľa, na OP a OPVV
	
Súhlasím so zverejnením správy na internete.	
Správu vypracoval (meno a priezvisko účastníka)
Lýdia Šuchová
Dátum 7.5.2013	

Podpis ...................................

Správu schválil (meno a priezvisko nadriadeného)

Dátum 	

Podpis ...................................

Správu schválil 
Ing. Bibiána Remiarová, PhD.
Dátum 9.5.2013	

Podpis ...................................	
______________________________
1]  nehodiace sa preškrtnite
2]  vyplňte len v správe zo zahraničnej pracovnej cesty